Pericolul neofascismului este real. In multe tari. La noi, este la fel de mare si de real ca in alte parti.

Avem o istorie in spate care ne arata cat de vulnerabili sunt romanii la ideile fasciste, mai ales daca cineva le îmbracă in straie nationale.

Exista destule frustrări, generate de probleme reale dar si de altele imaginare, care sa creeze stratul social dispus sa se lase înșelat. Exista destule interese, dinăuntru si dinafara, dispuse sa apese pe aceasta pedala. Capitalismul, daca a avut de ales între dictatura fascista si democratia liberală, a ales-o pe prima. E mult mai ieftina si nu da bătăi de cap; aduce doar profituri… Faptul ca in Romania nu exista o mișcare neofascista organizata suficient de influenta nu e liniștitor. Nu exista pentru ca, in forme difuze, fascismul se raspândește in intreaga societate. Nu e concentrat intr-un loc, sa-l poti recunoaste si izola. Cei care se considera mari democrați, neagă cu vehementa acest fapt. Din neștiința sau rea-intentie?! Nu stim. Cum reaua intentie e greu de combătut, incep prin a combate neștiința. Citez, in varianta sugerata de Robert Reich, cateva semne ale creșterii neofascismului, in speranța ca vom conștientiza o realitate si vom evita consecințele ei nefaste. E fascism atunci cand se folosește un eveniment tragic (o crima, un atac terorist, etc.) pentru a blama o întreaga religie sau națiune, daca cei vinovati aparțin acesteia. E fascism atunci cand se folosește ura impotriva celor diferiti (minorități etnice sau de alta natura, imigranți, etc.) pentru a construi si întări propria putere. E fascism atunci cand oponentii ideilor proprii sunt intimidati sau hărțuiți, susținătorii proprii sunt îndemnați sa faca la fel iar violenta impotriva oponentilor sau a celor diferiti, este considerata scuzabila. Mai mult, este chiar explicata si scuzata… E fascism daca cei care încearcă sa spuna tare aceste adevaruri si sa atragă atenția asupra pericolelor sunt blamați, excluși, marginalizați iar pozițiile lor ridiculizate.

Reich, in textul care mi-a inspirat aceste rânduri, vorbea despre America. Daca multora vi s-a parut ca e vorba despre Romania, nu ati greșit. Fascismul nu are naționalitate… Dar are specific național. Din criteriile de mai sus, lipseste ura impotriva bătrânilor si săracilor, atat de frecventa la noi… Cei care adopta metoda de gandire fascista pot da si lecții. Dusmanul nu este doar cel din afara, diferitele, străinul; dusmanul lor e înăuntru. El este înăuntru cu adevarat dar nu este cel identificat…